# **iVakalekaleka ni itukutuku ni veitalanoa kei na rogoci ni nanuma me baleta na Lalawaka ni veika me tarovi kina na vakamatei koya vakataki koya.**

## iVakamacala Taumada

Na sasaga ni tarovi ni vakamatei koya vakataki koya e Niusiladi e dusimaki mai na [itukutuku e rua oqo](https://mohgovtnz.sharepoint.com/sites/moh-ecm-TemplateCentral/TemplateCentral/Suicide%20Prevention%20Action%20Plan%202019%E2%80%932024%20for%20Aotearoa%20New%20Zealand%20%28He%20Tapu%20te%20Oranga%29):

* 1. E bibi na bula taucoko – He Tapu te Oranga o ia Tangata: Na lalawaka ni tarovi ni vakamatei koya vakataki koya 2019–2029 (He Tapu te Oranga)
	2. Na lalawaka ni veika me vakayacori ena 2019-2024 me tarovi kina na vakamatei koya vakataki koya e Aotearoa Niusiladi.

Me vaka ni sa na cava tiko na Lalawaka ni veika me vakayacori ena 2024, e a vakarautaka kina na Minisitiri ni Bula e dua na ilavelave taumada ni lalawaka ena loma ni lima na yabaki ka lako mai. E gadreva tiko na Minisitiri me rogoca na nanuma me baleta na ilavelave taumada ni lalawaka.

Na lalawaka oqo e sala vata kei na veika e vakabibitaka na Matanitu me baleta na mate ni vakasama:

* me vakarawarawataki na rawati ni veiqaravi ni tarovi ni vakamatei koya vakataki koya kei na veiqaravi ni sa oti na tatarovi
* tara cake e dua na mata cakacaka e rawa ni veitokoni vei ira e ririkotaki se tarai ira na leqa ni vakamatei koya vakataki koya.
* na kena vaqaqacotaki kei na noda vakabibitaka na itatarovi kei na sasaga taumada ena vuqa na ka era sema kei na vakamatei koya vakataki koya.
* vakavinakataka cake na mana ni tarovi ni vakamatei koya vakataki koya kei na veitokoni ni sa oti na tarovi ena qaravi na vakadidike kei na vakumuni ni itukutuku.

Na lalawaka e tiko kina na itavi me qarava na Tabana ni Bula vaka kina na veitabana ni matanitu.

## Na veika e vakaturi me vakayacori ena tabana ni bula

### 1: Me vakarawarawataka na sala me rawa kina na itatarovi ni vakamatei koya vakataki koya vaka kina na veiqaravi ni sa tarovi rawa.

| **Na veika e vakaturi me qaravi** | **Tikinisiga me oti kina** |
| --- | --- |
| * Me tekivutaki e dua na uma ilavo me baleta na tarovi na vakamatei koya vakataki koya ni lewenivanua vakaitikotiko ka me vakanamata ena iwase ni lewenivanua e levu na nodra gagadre (me vaka na veika me baleti ira na marama tina, itabagone kei ira era vakaitikotiko ena taudaku ni koro lelevu) me vakuria na uma ilavo me baleta na Māori kei na Pasifika
 | Ena 31 ni Tiseba 2025 |
| * Vakarautaki na veiqaravi vinaka ni veitokoni vei ira era sota kaya na rarawa ena vakamatei koya vakataki koya.
 | Ena 30 June 2026 |
| * Tekivutaka qai dikeva na veiqaravi ni ono na valenikana/vanua ni veiqaravi ena komipiuta.
 | Ena 30 June 2028 |
| * Vakavinakataka cake na kena veiganiti vakavanua na kena tokoni taumada ni oti na vakamatei koya vakataki koya kei na Aoake te Rā, kei ira e tarai ira mai na veiqaravi ni vakamatei koya vakataki koya.
 | Ena 31 ni Tiseba 2028 |

### 2: Vakatubura cake na ivakarau ni veiqaravi maqosa ka nuitaki e na matacakacaka ni veiqaravi e na tarovi kei na kena sa tarovi rawa na vakamatei vakataki koya

| **Na veika e vakaturi me qaravi** | **Tikinisiga me oti kina** |
| --- | --- |
| * Vakalevutaka cake na kilai vei ira na lewenivanua vakaitikotiko, lewe ni matavuvale kei na whānau na vuli me baleta na vakamatei koya vakataki koya.
 | Ena 31 ni Tiseba 2025 |
| * Vakavinakataka cake na iyaya ni veivakacurumi ka vakatorocaketaka na kena tomani tiko na veiqaravi uasivi me tarova na vakamatei koya vakataki koya kei na matacakacaka ni veiqaravi ni oti na tarovi ni vakamatei koya vakataki koya kei na Kia Piki te Ora.
 | Ena 30 June 2026 |
| * Tabaka e dua na itukutuku ni kena ituvatuva ni ivakatagedegede ni rawaka vakacakacaka ena matanitu, itikotiko, lewe ni matavuvale kei na whānau.
 | Ena 30 June 2026 |
| * Vakatorocaketaka ka tabaka na idusidusi vei ira na kena dau ena tabana ni bula ena nodra dikevi ira ka tokoni ira e ra rawa ni vakamatei ira vakataki ira se ra vakila na ituvaki ni bula e ra via vakamatei ira kina.
 | Ena 30 June 2028 |

### 3: Vakaukauataka me vakabibitaki na kena tarovi vata kei na veivuke vakatotolo

| **Na veika e vakaturi me qaravi** | **Tikinisiga me oti kina** |
| --- | --- |
| * Vakayagataka na ivakarau ni veiqaravi ni cegu vakalekaleka kei na vakabulabula vei ira na itabagone ena rua mada ga na yasana.
 | Ena 30 ni June 2025 |
| * Tekivutaka e dua na ivakarau vou ni kena vunautaki na tiko vinaka oka kina na vagolei ni veiqaravi vei ira na itabagone.
 |  Ena 31 ni Julai 2025 |
| * Vakatorocaketaka ka vakayagataka e dua na ivakarau ni kena dikevi na yaqona ni vavalagi kei na kena porokaramu me baleta na tarovi ni vakamatei koya vakataki koya.
 | Ena 30 ni June 2027 |
| * Vakatorocaketaka ka tabaka e dua na idusidusi vakavoui me baleta na tabaki se kacivaki ni itukutuku ni vakamatei koya vakataki koya ena veitaba ni itukutuku
 | Ena 31 ni Tiseba 2028 |
| * Tekivutaka na draki ni veitaqomaki vei ira era curu e valenibula ena tauvimate ni vakasama kei vanua era qaravi kina na bobula ena yaqona ni vavalagi kei na waigaga ni veivakamatenitaki ka vakalailaitaki na veika e rawa ni vakayagataki me vesu lili kina na domo.
 | Ena 30 ni June 2029 |

### 4: Vakavinakataka cake na mana ni itatarovi ni vakamatei koya vakataki koya vata kei na kena kilai

| **Na veika e vakaturi me qaravi** | **Tikinisiga me oti kina** |
| --- | --- |
| * Dikevi lesu na mana ni digidigi ni veiqaravi ni vakamatei koya vakatakii koya ka vakayagataka na veisau tale eso.
 | Ena 30 June 2026 |
| * Vakasaqara na ivakarau ni kena vakadikevi me solia na itukutuku ni veika e yaco veitaravi e na vakamatei koya vakataki koya me rawa ni solia na itukutuku ena gauna e gadrevi kina.
 | Ena 31 ni Tiseba 2026 |

## Na cakacaka e vakaturi me ra qarava vata na veitabana vakamatanitu

### 1: Me vakarawarawataka na sala me rawa kina na itatarovi ni vakamatei koya vakataki koya vaka kina na veiqaravi ni sa tarovi rawa.

| **Na veika e vakaturi me qaravi** | **Tikinisiga me oti kina** |
| --- | --- |
| * Vakatorocaketaki taucoko ni cakacaka e qaravi kina, vanua ni veiqaravi ni oti na kena tarovi ena vei valeniveivesu (Ara Poutama Aotearoa | Tabacakacaka ni Valeniveivesu).
 | Ena 31 ni Tiseba 2025 |

### 2: Vakatubura cake na ivakarau ni veiqaravi maqosa ka nuitaki e na matacakacaka ni veiqaravi e na tarovi kei na kena sa tarovi rawa na vakamatei vakataki koya

| **Na veika e vakaturi me qaravi** | **Tikinisiga me oti kina** |
| --- | --- |
| * Vakavinakataki cake ni kila kei na veiqaravi me baleta na vakamatei koya vakataki koya vei ira na qase era vakalolomataki (Minisitiri ni Vakatorocaketaki ni Lewenivanua)
 | Ena 30 June 2028 |
| * Vakavouya na idusidusi kei na veitokoni vei ira na dau veiqaravi raraba kei ira era cakacaka ena nodra qaravi na gone kei na itabagone era sota kaya na ituvaki ni bula ni via vakamatei koya vakataki koya se na draki ni bula dredre ni via vakamatei koya vakataki koya (Oranga Tamariki).
 | Ena 30 ni June 2029 |

### 3: Vakaukauataka me vakabibitaki na kena tarovi vata kei na veivuke vakatotolo

| **Na veika e vakaturi me qaravi** | **Tikinisiga me oti kina** |
| --- | --- |
| * Tokona na tiko vinaka kei na vaqaqacotaki ni veitokoni e vakarautaka na koronivuli vei ira na gonevuli era sota kaya na dredre se vakaleqai koya vakaikoya ni oti na vakamatei koya vakataki koya (Minisitiri ni Vuli).
 | Ena 30 June 2026 |
| * Vakarautaka na ituvaki ni bula taqomaki vinaka ena vei valeniveivesu na kena vakasaqarai na iwali ka vakalailaitaki na kena tabaki sobu (Ara Poutama Aotearoa | Tabacakacaka ni Valeniveivesu).
 | Ena 30 June 2028 |

### 4: Vakavinakataka cake na mana ni itatarovi ni vakamatei koya vakataki koya vata kei na kena kilai

| **Na veika e vakaturi me qaravi** | **Tikinisiga me oti kina** |
| --- | --- |
| * Tokona na ivakarau ni kena vakadikevi na itukutuku ni veika e yaco veitaravi e na vakamatei koya vakataki koya me vinaka cake kina na itukutuku ni vakamatei koya vakaikoya (Ministry of Justice).
 | Ena 31 ni Tiseba 2026 |
| * Vakavinakataka cake na veiqaravi ena komipiuta ni dikevi na vu ni mate kei na veika e vakaturi kina (Ministry of Justice).
 | Ena 30 ni June 2029 |

## Veika e rawa kei na ivakarau

Ena dikevi na toso ka na soli na kena itukutuku vua na Minisita e qarava na mate ni vakasama ena veivula 3. Ena wasei ena veiyabaki ena loma ni Bose Yaco ka tabaki talega ena website ni Minisitiri ni Bula.  Na Matabose ni Mate ni Vakasama kei na Tiko Vinaka | Te Hiringa Mahara ena dikevi na tarovi ni vakamatei koya vakataki koya.

## Na sala me vakaitavi kina

E rawa ni o solia na nomu nanuma me baleta na ilavelave taumada ni ituvatuva ni veika me qaravi ena:

* vakauta mai vei keitou e dua na imeli ena mhaengagement@health.govt.nz
* tiko ena dua na bose vakatamata se ena biau livaliva ni veivakasalataki kei na rogoci ni nanuma – e tiko na kena itukutuku matailalai ena [tabana ni veivakasalataki ena website ni Minisitiri ni Bula](file:///C%3A%5CUsers%5Cnwillis%5CAppData%5CLocal%5CMicrosoft%5CWindows%5CINetCache%5CContent.Outlook%5CPMQAFG45%5CDraft%20Suicide%20Prevention%20Action%20plan%20for%202025%20%E2%80%93%202029%20Public%20consultation%20document%20%7C%20Ministry%20of%20Health%20NZ)
* saumi taro ena initaneti ena [tabana ni veivakasalataki ni Minisitiri ni Bula](https://consult.health.govt.nz/mental-health/suicide-prevention-action-plan-2025-2029-c/) .

Ena sogo na veivosaki kei na rogoci ni nanuma e na Vakaraubuka 1 ni Noveba ena 5 na kaloko ena yakavi.

**Na taro ni veisoli vakasama:**

1. O duavata beka ena cakacaka e vakaturi me qarava na tabacakacaka ni bula kei na veitaba cakacaka ni matanitu tale eso? Na sala cava e rawa ni ra vakavinakataki cake kina? Yalovinaka mo vakaraitaka na vu ni nomu isau ni taro.
2. Na cakacaka cava tale o nanuma me okati e na veika me ra vakasamataka na veitabana vakamatanitu? Yalovinaka vakaraitaka na vu ni nomu isau ni taro.
3. Na cava e dodonu mera vakasamataka na veitabana vaka matanitu ena nodra bucina na itavi me qaravi me vakadeitaka ni veika e soli e veisotari kei na veika era gadreva na lewenivanua. Yalo vinaka vakaraitaka na vu ni nomu nanuma
4. E tiko tale beka e dua na ka o gadreva me ra kila na veitabana vakamatanitu me baleta na veika e gadrevi ena tarovi ni vakamatei koya vakaikoya?

Vinaka vakalevu na nomuni nanuma.